# KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2022. március 23-i ülésére)

## TÁRGY: Az Egészségügyi, Gyermekjóléti és Szociális Intézmény által nyújtott szociális és gyermekjóléti ellátások szolgáltatási önköltségének megállapítása

A Képviselő-testület a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendeletben (a továbbiakban: Tr.) határozta meg az Egészségügyi, Gyermekjóléti és Szociális Intézmény szervezeti keretén belül működő bölcsődei ellátás és az idősek otthoni ellátás intézményi térítési díját, valamint a gyermekétkeztetés intézményi térítési díjait.

A személyes gondoskodást nyújtó gyermekjóléti alapellátások (bölcsőde) intézményi térítési díj megállapítási szabályait a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Kormányrendelet szabályozza.

A személyes gondoskodás körébe tartozó szociális ellátások (idősek otthona) intézményi térítési díjának megállapítási szabályait, valamint ezekért az ellátásokért fizetendő térítési díj számítási szabályait pedig a szociális igazgatásról és szociális ellátásokról szóló 1993. évi III. törvény (a továbbiakban: Szt.) és a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet szabályozza.

A Gyvt. 147.§ (2) bekezdése szerint bölcsőde esetében az intézményi térítési díjat külön meg kell határozni a gyermek gondozására – amely magában foglalja a gondozást, nevelést, nappali felügyeletet és a gyermekkel történő foglalkozást - valamint gyermekétkeztetésre vonatkozóan.

A fenti jogszabályok szerint a bölcsődei gondozás intézményi térítési díját a szolgáltatási önköltség és a központi költségvetésről szóló törvényben biztosított támogatás különbözeteként kell meghatározni.

Az így meghatározott intézményi térítési díjat pedig dokumentálni kell. A szolgáltatási önköltség a szolgáltatással kapcsolatosan tárgyévre tervezett, felmerülő kiadásokat jelenti. A szolgáltatási önköltséget a tárgyévre tervezett adatok alapján a tárgyév április 1. napjáig kell megállapítani.

Bölcsődei ellátás esetén a 328/2011. (XII.29.) Kormányrendelet 9.§-a szerint a gondozásra számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

A fenntartó dönthet úgy, hogy a szolgáltatási önköltség és a központi költségvetésről szóló törvényben biztosított támogatás különbözeteként kiszámított intézményi térítési díjat a kiszámítottnál alacsonyabb összegben, vagy - amennyiben a bölcsődében a gondozásért külön nem kíván személyi térítési díjat megállapítani - nulla összegben határozza meg.

A kötelezett által fizetendő személyi térítési díjat az intézményvezető állapítja meg. A bölcsődei gondozás személyi térítési díját akkor is teljes hónapra kell megállapítani, ha a gyermek az ellátást a hónap nem minden napján veszi igénybe. A fenntartó viszont döntést hozhat a személyi térítési díj ettől eltérő megállapításáról is.

Ha a fenntartó a bölcsődei ellátás keretében biztosított gyermekétkeztetés mellett a bölcsődei ellátás keretében nyújtott gondozásra is megállapít személyi térítési díjat a személyes térítési díj összege a Gyvt. 150. § (3) bekezdés b) pontja alapján nem haladhatja meg a gyermek családjában az egy főre jutó rendszeres havi jövedelem

- 25 %-át, ha a gyermek nem részesül ingyenes intézményi gyermekétkeztetésben,

- 20%-át, ha a gyermek ingyenes intézményi gyermekétkeztetésben részesül.

Az Egészségügyi, Gyermekjóléti és Szociális Intézmény **bölcsődére** vonatkozó **2022. évi szolgáltatási önköltség számítása** (az elemi költségvetés adatai alapján) az alábbi:

|  |  |  |  |
| --- | --- | --- | --- |
| **Sorszám** | **Költség megnevezése** | **Hivatkozás** | **Költség (Ft)** |
| 1. | Személyi juttatások | Kiskőrös Város 2022. évi költségvetéséről szóló 3/2022. (II.24.) önkormányzati rendelet (továbbiakban.: ktgv. rendelet) | 64 668 377 |
| 2. | Munkaadót terhelő járulékok | ktgv. rendelet | 9 001 643 |
| 3. | Dologi kiadások | ktgv. rendelet | 5 529 100 |
| 4. | **Kiadások összesen** | 1. sor + 2. sor +3. sor | **79 199 120** |
| 5. | Vásárolt élelmezés nyersanyag költsége | közbeszerzés hatálya alá tartozó beszerzés – Kiskőrös Város Önkormányzatának költségvetésében szerepel | 0 |
| 6. | Szolgáltatási önköltség |   | **79 199 120** |
| 7. | Nap | Magyarország 2022. évi központi költségvetéséről szóló 2021. évi XC. törvény (továbbiakban.: Ktgv.tv.) szerinti napok száma | 230 |
| 8. | Fő (ellátotti létszám 2022) | Normatíva igénylés (beíratott gyermek létszám 2022.01.31-én /fő) | 46 |
| 9. | A finanszírozás szempontjából elismert szakmai dolgozók bértámogatása (Állami normatív támogatás) | Ktgv.tv. (bölcsődei dajkák, középfokú végzettségű kisgyermeknevelők tám.4.260.000Ft/év)+ | 36 636 000 |
| kiegészítő támogatás (8/2022.(I.14.) Korm. rendelet) | 10 259 800 |
|   | 46 895 800 |
| 10. | Kiegészítő támogatás felsőfokú kisgyermeknevelő béréhez | Ktgv.tv. | 5 100 000 |
| kiegészítő támogatás(8/2022.(I.14.) Korm. rendelet) | 1 890 700 |
|   | 6 990 700 |
| 11. | Összevont ágazati bérpótlék támogatása | a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm.rend.(udvaros, ügyintéző)  | 1 520 801 |
| 12. | Üzemeltetési költség támogatás | Ktgv.tv. | 9 016 000 |
| 13. | **Állami támogatás** | 9.sor +10.sor+11.sor+ 12.sor  | **64 423 301** |
| 14. | Önköltség (nap) | 6.sor / 7.sor / 8.sor  | 7 486 |
| 15. | Normatíva/nap/fő | 13.sor/7.sor/ 8.sor | 6 089 |
| **16.** | **Számított intézményi térítési díj (nap)** | **14.sor – 15.sor** | **1 397** |

Gondozásra megállapítható intézményi térítési díj összege

{79199120-(46895800+6990700+1520801+9016000)}=14775819/230/46=**1.397 Ft/nap/fő.**

**A bölcsődei számított intézményi gondozási díj tehát 2022. évben 1.397 Ft/nap/fő.**

Bölcsőde esetében a gyermek gondozását a Gyvt. 150. § (6) bekezdése alapján térítésmentesen kell biztosítani

a) a rendszeres gyermekvédelmi kedvezményben részesülő gyermek,

b) a tartósan beteg vagy fogyatékos gyermek,

c) a három- vagy többgyermekes család gyermekének,

d) az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, nevelésbe vett gyermek

e) védelembe vett gyermek számára.

Fenti szabály alapján a bölcsődében 9 fő gyermeknek biztosítják ingyenesen a gondozását:

* 1 fő rendszeres gyermekvédelmi kedvezményben részesülő gyermek
* 3 fő sajátos nevelési igényű gyermek,
* 5 fő három- vagy többgyermekes család gyermeke.

Ezekben az esetekben személyi térítési díj csak az étkezésért kérhető, figyelemmel a Gyvt. 21/B.§ (1) bekezdés a) pontjára, mely szerint az intézményi gyermekétkeztetést ingyenesen kell biztosítani

a) a bölcsődei ellátásban részesülő gyermek számára, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át ( ez 2022. évben nettó 172.900,- Ft/fő) vagy

ae) nevelésbe vették.

Összesen 37 gyermek után fizetnek gondozási díjat a szülők, akik közül 31 gyermek jogosult az ingyenes intézményi gyermekétkeztetésre (22 fő esetén a családban az egyfőre eső jövedelem nem éri el a 172.900,- Ft-ot). Tehát a 46 gyermekből 15 gyermek után térítik meg a szülők a gondozási és az étkezési díjat is.

A fentiekre tekintettel és a Gyvt. 147.§ (4) bekezdése alapján javaslom, hogy a bölcsődei gondozás intézményi térítési díja a számított intézményi térítési díjnál alacsonyabb, a Tr.-ben meghatározott 550 Ft/fő/nap összeg maradjon.

A személyes gondoskodást nyújtó **bentlakásos ellátás** intézményi térítési díja az Szt. 115. § (1) bekezdése szerint az ellátás ellenértékeként megállapított összeg, melyet a fenntartó tárgyév április 1-jéig állapít meg. Az intézményi térítési díjat integrált intézmény esetében szolgáltatásonként kell meghatározni, a közös költségelemek szolgáltatásonkénti közvetlen költségeinek arányában történő megosztásával. Az intézményi térítési díj nem haladhatja meg a szolgáltatási önköltséget.

Az Egészségügyi, Gyermekjóléti és Szociális Intézmény **idősek otthonára vonatkozó szolgáltatási önköltség számítása 2022. évre** az alábbi:

2022. évi várható ellátottak száma: **58 fő** *(működési engedély alapján****)***

 ebből - időskorúak ápoló-gondozó otthoni ellátása nem demens személyek 35 fő,

 - időskorúak ápoló-gondozó otthoni ellátása demens személyek 23fő.

Idősek Otthona 2022. évi önköltség számítás:

|  |  |  |  |
| --- | --- | --- | --- |
|  |  |  |  |
| **Sorszám** | **Költség megnevezése** | **Hivatkozás** | **Költség (Ft)** |
| 1. | Személyi juttatások | ktgv.rendelet | 116 805 275 |
| 2. | Munkaadót terhelő járulékok | ktgv.rendelet | 16 250 155 |
| 3. | Dologi kiadások | ktgv.rendelet | 59 468 329 |
| 4*.* | Ellátottak pénzbeli juttatása | ktgv.rendelet | 180 000 |
| 5. | Nagy értékű tárgyi eszköz belépési hozzájárulás | ktgv.rendelet | *5 790 060* |
| 6. | *Kiadások összesen* | *1. sor + 2. sor +3. sor +4. sor + 5. sor* | **198 493 819** |
| *7.* | *Finanszírozás szempontjából elismert szakmai dolgozók bértámogatása* | *Ktgv.tv* | 72 000 000 |
| *8.* | *Üzemeltetési támogatás* | *Ktgv.tv* | *31 331 000* |
| *9.* | *Összevont ágazati bérpótlék támogatása* | *257/2000.(XII.26) Korm.rend* | 16 704 386 |
| *10.* | *Kiegészítő támogatás* | *8/2022. (I.14.) Korm. rendelet* | 15 038 400 |
| *11.*  | *Belépési hozzájárulás (nagy értékű tárgyi eszköz)* | *8/2015.(III.26.) önkormányzati rendelet* | *1 500 000* |
| *12.* | Állami támogatások és belépési hozzájárulás | 7. sor + 8. sor + 9. sor + 10. sor + 11. sor | **136 573 786** |
| 13. | Kiadások és az állami támogatások különbözete | 6. sor – 12. sor | 61 920 033 |
| 14. | **Szolgáltatási önköltség** |  | **198 493 819** |
| 15. | **Szolgáltatási önköltség/nap** | **14. sor / 365 / 58** |  |
|  |  |  | 9 376 |

A **szolgáltatási önköltség:** 198.493.819/365/58= **9.376 Ft/nap/fő. (3.422.240 Ft/év/fő).** (maximálisan megállapítható napi gondozási díj)

A személyes gondoskodást nyújtó szociális ellátások térítési díjáról szóló 29/1993. (II.17.) Kormányrendelet 3.§. (1) bekezdés f) pontja az intézményi térítési díj megállapítását ***bentlakásos intézményi ellátás esetén ellátási napra kell meghatározni.***

Jelenleg a Tr. szerint 3.100.-Ft/nap/ fő az idősek otthoni ellátásnál a napi intézményi térítési díj összege, ami nem haladja meg a szolgáltatási önköltséget, vagyis a 9.376,- Ft/nap/fő összeget.

A fentiek alapján javaslom, hogy a Képviselő-testület a határozat-tervezet szerint állapítsa meg a bölcsődei ellátás és a bentlakásos ellátás szolgáltatási önköltségét.

**Kiskőrös, 2022. március 11.**

 **Domonyi László s.k.,**

 **polgármester**

**HATÁROZAT-TERVEZET**

## A Képviselő-testület a gyermekek védelméről és a gyámügyi igazgatásról szóló 1997. évi XXXI. törvény 147. § (3) bekezdése, valamint a szociális igazgatásról és szociális ellátásokról szóló 1993. évi III. törvény 115. § (1) bekezdése alapján az Egészségügyi, Gyermekjóléti és Szociális Intézmény által nyújtott szociális és gyermekjóléti ellátások 2022. évi szolgáltatási önköltségét az alábbiak szerint állapítja meg:

## bölcsődei gondozás 1.259 Ft/nap/fő

## ápolást, gondozást nyújtó intézmény (Idősek Otthona) 9.376,-Ft/nap/fő

**Felelős:** polgármester

**Határidő:** azonnal